<?xml version="1.0" encoding="windows-1251"?>
<FictionBook xmlns="http://www.gribuser.ru/xml/fictionbook/2.0"
  xmlns:l="http://www.w3.org/1999/xlink">
  <description>
  <title-info>
   <genre>prose_rus_classic</genre>
   <author>    
    <first-name>Марина</first-name>
    <last-name>Цветаева</last-name>
   </author>
   <src-lang>ru</src-lang>
   <book-title>Вершы (на белорусском языке)</book-title>
   <lang>ru</lang>
  </title-info>
  <document-info>
   <author>
    <nickname>rusec</nickname>
    <email>lib_at_rus.ec</email>
   </author>
   <program-used>LibRusEc kit</program-used>
   <date value="2013-06-10">2013-06-10</date>
   <id>Mon Jun 10 20:05:10 2013</id>
   <version>1.0</version>
  </document-info>
 </description>
 <body>
<title><p>Цветаева Марина</p>
<p>Вершы (на белорусском языке)</p></title> 
<section>
<p>Марына Цвятаева </p>
<p>ВЕРШЫ </p>
<p>* * * </p>
<p>Любасць адкуль жа такая? </p>
<p>Не першы раз лашчу скронi, </p>
<p>Вуснамi вусны чакаю, </p>
<p>I ад вясны ў палоне. </p>
<p>Святлелi i гаслi ночы. </p>
<p>(Любасць адкуль жа такая?), </p>
<p>Святлелi i гаслi вочы: </p>
<p>З iмi сустрэч шукаю. </p>
<p>Песня слязу выракала. </p>
<p>Ноч па вуголлi хадзiла. </p>
<p>(Любасць адкуль жа такая?) </p>
<p>Голас твой разбудзiла. </p>
<p>Любасць адкуль жа такая? </p>
<p>I што з ёй рабiць, спявача, </p>
<p>Каб яна век не змаўкала </p>
<p>З вейкамi твайго плачу?! </p>
<p>18 лютага 1916 </p>
<p>* * * </p>
<p>Жнiвень - астры, </p>
<p>Жнiвень - зоркi, </p>
<p>Жнiвень - гронкi </p>
<p>Вiнаграду i рабiн </p>
<p>Iржавых - жнiвень! </p>
<p>Паўнаважным, дабрадзейным </p>
<p>Яблыкам сваiм iмперскiм, </p>
<p>Як дзiця, гуляеш, жнiвень, </p>
<p>Як далонню, гладзiш сэрца </p>
<p>Iменем сваiм iмперскiм: </p>
<p>Жнiвень! - Сэрца! </p>
<p>Месяц познiх пацалункаў, </p>
<p>Лiўняў i маланак познiх! </p>
<p>Лiўняў зорных </p>
<p>Жнiвень! - Месяц </p>
<p>Лiўняў зорных! </p>
<p>7 лютага 1917 </p>
<p>* * * </p>
<p>А ў лоб цалаваць - турботы ўсе зняць. </p>
<p>Я ў лоб цалую. </p>
<p>Вачэй не мiнаць - бяссоння не знаць. </p>
<p>Я ў вочы цалую. </p>
<p>Губы шукаць - калодзеж капаць. </p>
<p>Я ў губы цалую. </p>
<p>У лоб цалаваць - памяць суняць. </p>
<p>Я ў лоб цалую. </p>
<p>5 чэрвеня 1917 </p>
<p>* * * </p>
<p>Палюбiў багаты - бедную, </p>
<p>А вучоны - ды без розуму, </p>
<p>Палюбiў румяны - бледную, </p>
<p>А харошы - сэрцам грозную: </p>
<p>Залатар - паўгроша меднага. </p>
<p>- Дзе ж, купец, сляды раскошы той? </p>
<p>"На дзiравым донцы кошыка!" </p>
<p>- Дзе ж, гардлiвец, плён навучанькi? </p>
<p>"У дзявочых ласках-ручаньках!" </p>
<p>- Дзе ж, хлапчына, шчок чырвоных жар? </p>
<p>"Растапiў за ноч вачэй пажар!" </p>
<p>- З ланцужком дзе ж крыжык срэбненькi? </p>
<p>"Пад абцасамi ды ў дзеванькi!" </p>
<p>__________ </p>
<p>Не любi, багаты, - бедную, </p>
<p>А вучоны - ды без розуму, </p>
<p>Не любi, румяны, - бледную, </p>
<p>А харошы, - сэрцам грозную: </p>
<p>Залатар - паўгроша меднага! </p>
<p>21-26 траўня 1918 </p>
<p>* * * </p>
<p>С.Э. </p>
<p>Пiсала я на грыфельных брусках, </p>
<p>На веерах, з лiстотай, ледзь жывою, </p>
<p>Каля ракi, ля мора - на пясках, </p>
<p>На лёдзе-шкле - пярсцёнкамi зiмою, </p>
<p>I на ствалiнах векавых рабiн... </p>
<p>Нарэшце - каб было для ўсiх вядома! </p>
<p>Што ты: мой любы, любенькi й адзiн! </p>
<p>Пiсала я вясёлкамi i громам. </p>
<p>Я так хацела, каб найкожны лёс </p>
<p>Квiтнеў, як ружы ў веснавых далонях! </p>
<p>I як пасля - твар баранiўся слёз, </p>
<p>Тваё iмя - пульсiравала ў скронях... </p>
<p>Яно ў руцэ - прадажненькiм пiсьмом </p>
<p>Так сцiснута, што болем сэрца джалiць! </p>
<p>Не ў куплi! Знай! Як дар - пярсцёнак мой </p>
<p>Сябе ўратуе й на скрыжалях. </p>
<p>18 траўня 1920 </p>
<p>Пераклала Валянцiна Аколава </p>
</section>
</body>
</FictionBook>
